Jass Kaselaan

Jass Kaselaan (sündinud 26. juunil 1981) on eesti skulptor.

 Elukäik 
Jass Kaselaan lõpetas 2006. aastal Tartu Kõrgema Kunstikooli ja kaitses 2008. aastal Eesti Kunstiakadeemias magistritöö. 

Alates 2009. aastast on Kaselaan Eesti Kujurite Ühenduse liige. 

Jass Kaselaan on skulptuuriõppejõuna õpetanud nii Kunstiakadeemias kui ka Tartu Kõrgemas Kunstikoolis."SELGUNUD ON FILMIMUUSEUMI FILMIALLEE KUNSTITEOSTE KONKURSI TULEMUSED!" - Eesti Ajaloomuuseum

2012. aastal varastas ja hiljem lõhkus Kaselaan Tartu Kunstimuuseumi näituselt osa Jaan Toomiku installatsioonist "15. mai – 1. juuni 1992". Kaselaant karistati väärteo eest 64-eurose rahatrahviga.Väärtegu kunsti kallal lõppes trahviga Postimees, 15. jaanuar 2013

 Looming 
Jass Kaselaan keskendub valdavalt suuremahulistele skulptuuri-, heli- ja ruumiinstallatsioonidele. Kaselaane projekte iseloomustab installatsioonide totaalsus, mis on samas läbi mõeldud pisimagi detailini, arvestades valitud teemat ja projekti toimumispaigana kasutatavat ruumi.ARTISHOK: (TEKSTI)MASSIGA PEALE! Jass Kaselaane näitusest "Objektid väljal" 13.06.2013 

Teoseid
 2009 "Luigelaul"
 2010 "Tulge tagasi inimese lapsed" "Jass Kaselaan Linnagaleriis", Sirp 11.08.2010 
 2011 "Hingede rändamine" Jass Kaselaan “Hingede Rändamine”, Tartu Kunstimaja  
 2011 "Valgus on meie jõud" "Jass Kaselaan Hobusepea galeriis", Sirp 29.11.2011
 2012 "Aed" AED, Tartu Kunstimaja
 2013 "Objektid väljal" "Jass Kaselaan Draakoni galeriis", Sirp 20.02.2013
 2013 "Jumala hääl" JUMALA HÄÄL, Kunstihoone
 2014 "Nukkude väljak" "Päris äge tunne", Sirp 29.05.2014
 2015 "Majakas" "Jalutuskäik galeriides – Noored ja vanad mässavad ruumiga", Sirp 27.11.2015
 2016 "Vaikelu" "Jass Kaselaan Hobusepea galeriis", Sirp 11.10.2016

Tunnustus
 2011 Anton Starkopfi stipendium"Anton Starkopfi nimelise skulptoripreemia saab Jass Kaselaan", Tartu Kultuurkapital
 2014 Kristjan Raua preemia (monumentaalsed ja skulptuuri mõjuvalt ruumiga siduvad isikunäitused "Objektid väljal" Draakoni galeriis ja "Jumala hääl" Tallinna Kunstihoone galeriis)"Kristjan Raua preemiad", Sirp 16.05.2014
 2014 Köler Prize (peapreemia)"Tänavune Köleri auhind Jass Kaselaanele", Sirp 05.06.2014
 2025 Eesti Kultuurkapitali Kujutava ja rakenduskunsti sihtkapitali aastapreemia näituse eest „Karjane. Haud. Tiibadega inimene“ eest Eesti Kaasaegse Kunsti Muuseumis.

Viited

Välislingid
 Eesti Filmimuuseumi kunstiteoste konkursi võitis koostööprojekt “Mandariinijaht” Sirp.ee, 13. oktoober 2016
 "Selgusid uue raadiomaja kunstiteoste ideekonkursi võidutööd" Sirp.ee 12. detsember 2014
 "Moodsa aja kiviraidur" Eesti Ekspress, 13. august 2014 (Digaris)
 Jass Kaselaan YouTube'is

Kategooria:Eesti Kunstiakadeemia õppejõud
Kategooria:Eesti skulptorid
Kategooria:Sündinud 1981